د سال ۱۹۰۹ انیشتین د جم یه دسه د سریشت دونسمنیا، گوتاری وا داسون (Über die Entwicklung unserer Anschauungen über das Wesen und die Konstitution der Strahlung)‹‹ راس بیین ویر و باورمنیا و ائتقاتیا ایما دباره قسمتیا دروس کننه و بیین آز لیسگ کنون››دباره ویرگار ویر و باورمنی اتر و نازارتر د وه دباره انازه گری نیر ارائه ده. انیشتین د ای گوتار و گوتاری که دما وه د سال ۱۹۰۹ زایشتی ارائه دئه بی ، نشو ده که کوانتوم آز که وه دس ماکس پلانک کشیاری بیه، هنی د ور گرته انازه جمشت دیار کرده بیه و از لایا فره ای جوری کنشتگری داشت که منیستی ونو ذره یا خودصلادار و ویجه ای بینه. ای گوتار نشو دیارکن یه گل مفئوم تازه و بی دمادار وه نوم فوتون بی(ار چی ای کلمیه چن سال نهاتر و د یه گل گوتار د سال ۱۹۲۶ زایشتی وه دس گیلبرن لوئیز کشیاری بی). حتی مئم تر د وه یه نه که انیشتین نشو دئه که نیر وا د یه گات هم موج و هم ذره با. اینشتین همچنو سینه گویی نازاری داشت و می گوت که سریشت دونسمنی ها د درگا وضع آلیشته که ای وضع آلیشت میها که ونو ای دوگانه ای موج - ذره نیر نه هومبراور بکن. وا ای حال و بار، پیشناد وه سی راحل خوش یئنی هومبراوریا گوته بیه وا جیمز ماکسول سی میدونیا الکترومغناطیسی بوئن سی یه که زمینه نه سی راحلیا موجی که وا چی بلاجوینه میدونی شیوسنه وایک د هیچ گاتی مجال پئشکرد ناشته. یه د حال و باری که ای ویر و باوریا د ری ویر و باور ‹‹ موج ازماشتی›› ‹‹ لوئیز دی بروگلی›› د راوطه وا نیکانیک کوانتوم کارگرایی داشته.